პაისანდუს დეპარტამენტი
პაისანდუს დეპარტამენტი (ესპ. Departamento de Paysandú) — დეპარტამენტი ურუგვაიში. მდებარეობს ქვეყნის ჩრდილო-დასავლეთ ნაწილში. დედაქალაქია პაისანდუ. ფართობი 13 922 კმ², მოსახლეობა 113 124 ადამიანი (2011 წ). ჩრდილოეთით ესაზღვრება სალტოს დეპარტამენტი, აღმოსავლეთით — ტაკუარემბოს, სამხრეთით კი რიო-ნეგროს დეპარტამენტი. დასავლეთით, არგენტინისგან გამოჰყოფს მდინარე ურუგვაი. სახელწოდების წარმომავლობა საკამათოა, თუმცა ჩარუას ენას წააგავს. 1816 წლის 27 იანვარს, ურუგვაის პირველი რესპუბლიკა ექვს დეპარტამენტად დაიყო. მომდევნო წელს შეიქმნა კიდევ ორი დეპარტამენტი; ამ დროისთვის, პაისანდუ მდინარე რიო-ნეგროს ჩრდილოეთით მდებარე მთელს ტერიტორიას იკავებდა, რომელიც რამდენიმე თანამედროვე დეპარტამანტს მოიცავდა. ეკონომიკის ძირითადი ბაზისია სოფლის მეურნეობა.